Værten Giovanna har hele vejen igennem været sød oplysende og meget hurtig til at svare mails, med hjælp og gode tips bl.a om transport til og fra lufthavn.
Lejligheden lever til fulde op til billederne. Der er god plads med to velfungerende og store soveværelser, stue og spisekøkken.
Stilen er ikke personlig men lidt tør og kedelig, men der er det der skal være og der mangler ikke noget.
Der følger også 2 altaner med, hvor jeg havde glædet mig til at sidde, men den ene er mørk og tillukket mod gården, og den anden ligger ud til gaden som er ret trafikeret og larmende.
Lejligheden ligger med Peters Pladsen som nabo og er dermed perfekt hvis det er det område man vil udforske. Der går bus lige udenfor døren og billet købes i en lille bar i nærheden og kører direkte mod byen. Fra Travestere fandt vi aldrig ud af offentlig transport hjem og gåturen derfra er lang efter en hel dag på benene. Lejligheden ligger ikke i centrum og i et lidt kedeligt område, men på den anden side får man meget lejlighed for pengene.
Som andre har skrevet er der en del larm fra trappen og døren der smækker ud til gaden i det værelse uden altan. Værtinden har for nylig isat ekstra lydtætte vinduer, da der generelt er meget larm fra gaden og også noget støjende renovation om natten og det hjælper meget, men det er derfor svært at have vinduerne åbne om natten.
Jeg havde intet imod at bo der igen, men ville forsøge at finde noget tættere på centrum hvis jeg var villig til at betale mere. Men jeg er også typen der mest af alt nyder at vandre rundt i centrums gaderne i timevis og er man først kommet tilbage til lejligheden er det svært at tage sig sammen til at tage retur igen eks. for at spise middag.